Afternoon Call Action Notes – บล.โกลเบล็ก
Afternoon Call Action Notes - บล.โกลเบล็ก ประจำวันที่ 6 ก.พ.60
6 ก.พ. 2560

Afternoon Call Action Notes – บล.โกลเบล็ก
 
ดัชนี SET ปิดภาคเช้า
 
Close          1,589.67       Volume          B27,597 M
Change         +6.72          %Change         +0.42%
 
สรุปภาวะตลาดภาคเช้า
ภาวะตลาดหุ้นไทยช่วงเช้าปรับตัวขึ้นตามทิศทางตลาดหุ้นรอบบ้านหลังตัวเลขเศรษฐกิจสหรัฐออกมาแข็งแกร่ง ประกอบกับราคาน้ำมันที่ดีดตัวขึ้นทรงตัวระดับสูง ส่งผลให้มีแรงซื้อในกลุ่ม Big Cap เช่น BANK ENERG PETRO 
 
แนวโน้มภาคบ่ายตามค่าสัญญาณทางเทคนิค 
กราฟดัชนี SET ราย 15 นาที เปิด gap ทะลุกรอบการปรับฐานระยะสั้นมาทดสอบเส้นกลางช่วงกรอบ channel ขาขึ้นที่ระดับ 1,590 จุด แต่ volume ที่ลดลงพร้อมกับการที่ดัชนีไม่สามารถขึ้นไปยืนเหนือ 1,590 จุด ได้อย่างเด็ดขาด จึงยังไม่เกิดสัญญาณให้ซื้อเพิ่ม แต่สำหรับนักลงทุนที่ถือเก็งกำไร หากดัชนีทะลุผ่าน 1,592 จุด จะเป็นจังหวะให้ถือต่อไปเพื่อรอทำกำไรในระดับที่สูงกว่าตามการทรงตัวในระดับ overbought ของ stochastic
 
ทั้งนี้ ให้ gap ที่ 1,583 จุด เป็นแนวรับสำคัญเพื่อคงการขึ้นต่อ และให้ 1,592 จุด เป็นแนวต้านสำหรับเล่น breakout follow
แนวรับ  1,583 จุด  /  แนวต้าน 1,592 จุด
 
 
GL  ซื้อเก็งกำไร
ราคาปิด  64  บาท
แนวรับ  63.75  บาท / แนวต้าน 65.50  บาท / Cut loss  63.00  บาท
กราฟโค้งตัวขึ้นเป็น U shape และราคาดีดตัวตัดเส้น EMA 10 วันขึ้นเป็นสัญญาณซื้อระยะสั้นได้สำเร็จ พร้อมกับเครื่องมือ MACD + RSI ชี้ขึ้นสนับสนุนจึงคาดว่าจะสามารถปรับตัวขึ้นต่อได้
         
TEAM  ซื้อเก็งกำไร
ราคาปิด  1.50  บาท  
แนวรับ  1.49 บาท / แนวต้าน 1.55  บาท / Cut loss  1.45 บาท
กราฟระยะสั้นดีดตัวขึ้นแบบ W shape พร้อมด้วย Volume หนาแน่น โดยล่าสุดสามารถขึ้นยืนเหนือเส้น EMA 10 วันได้ พร้อมด้วยเครื่องมือ RSI + MACD ชี้ขึ้นสนับสนุนทิศทาง จึงคาดว่าจะสามารถดีดตัวขึ้นต่อได้ 
           
ข่าวสำคัญช่วงเช้า
จีนเปิดเผยดัชนีผู้จัดการฝ่ายจัดซื้อ (PMI) ภาคบริการซึ่งมาร์กิตจัดทำร่วมกับไฉซิน อยู่ที่ระดับ 53.1 ในเดือนม.ค. ชะลอตัวลงจากระดับ 53.4 ในเดือนธ.ค. ซึ่งเป็นระดับที่แข็งแกร่งที่สุดในรอบ 17 เดือน
กระทรวงพาณิชย์ ประเมินส่งออกไทยไม่ได้รับผลกระทบนโยบาย America First ของสหรัฐฯโดยตรง เนื่องจากไทยไม่ได้เป็นประเทศที่สหรัฐฯ ขาดดุลการค้าในระดับสูง รวมถึงไทยมีโอกาสในการที่จะทดแทนการส่งออกของจีนและเม็กซิโก ในกรณีที่สหรัฐดำเนินมาตรการทางการค้ากับจีน และทบทวนกรอบข้อตกลงกับการค้าเสรีอเมริกาเหนือ (NAFTA) ซึ่งไทยมีศักยภาพในการแข่งขันในหลายสินค้า รวมถึงการยกเลิก TPP จะช่วยรักษาความสามารถการส่งออกไทยและดึงดูดการลงทุนกลับมาในไทยมากขึ้น  แต่ต้องติดตามผลทางอ้อมต่อไป
กระทรวงพาณิชย์ ยังคงประมาณการส่งออกของไทยในปี 2560 ว่าจะปรับตัวในทิศทางที่ดีขึ้นกว่าปีก่อน และมีโอกาสขยายตัวได้อย่างต่อเนื่องที่ประมาณ 2.5-3.5%
HSBC คาดปี 60 เงินเฟ้อเฉลี่ยที่ 1.7% เอื้อกนง.คงอัตราดอกเบี้ย
COLOR ตั้งเป้ารายได้ปี 60 โตกว่า 18% ทะลุ 1 พันลบ.,งบลงทุน 22 ลบ.-เตรียมออกสินค้าใหม่
TTA จะตั้งบ.ย่อยถือหุ้น 70% ใน”พี เอช แคปปิตอล”ทำธุรกิจอาหารและเครื่องดื่มในไทย